Rufbrova troglodito

La Rufbrova troglodito (Troglodytes rufociliatus) estas specio de birdo de la familio de Trogloditedoj. Ĝi troviĝas en Centrameriko nome en Salvadoro, Gvatemalo, Honduro, suda Meksiko kaj Nikaragvo. Ties natura biotopo estas subtropikaj aŭ tropikaj humidaj montarbaroj.

Kiel ĉe aliaj trogloditoj, tiu ĉi estas ankaŭ malgranda ĝenerale bruna birdo, pli malhele supre kaj ĉefe ĉe flugiloj; estas horizontala malhela striado videbla en flugiloj kaj ĉefe vosto. Estas ruĝecaj zonoj ĉe kolo kaj brusto kiu kontrastas kun pli malhelbrunaj vizaĝo kaj krono inter kiuj siavice kontrastas tre longa malhelbruna aŭ rufbruna superokula strio kiu markas el la nigreca beko al la kolo kaj kiu nomigas la specion kaj en Esperanto kaj en latina scienca nomo kie rufociliatus signifas precize rufbrova.

Tiuj neotropisaj birdoj manĝas ĉefe insektojn.

 Referencoj 
 BirdLife International 2004.  Troglodytes rufociliatus .   2006 IUCN Ruĝa Listo de Minacataj Specioj. Elŝutita la 27an de julio 2007.

Kategorio:Paseroformaj
Kategorio:Trogloditedoj
Kategorio:Neotropisa faŭno
Kategorio:Birdoj de Ameriko